Besonderhede van hofsaak - SA Homeschoolers
Die saak begin Maandag 7 Maart om 10h00 in die Pretoriase Hoërhof Op hierdie stadium lyk dit of dit in Hof 4E op die vierde vloer in die nuwe hofgebou (nie die Paleis van Justisie op Kerkplein nie) gaan wees. Met ander woorde op die noordelike hoek van Paul Kruger en Vermeulenstrate. Daar is ook kafeteria op die vierde vloer.
Die ingang van die gebou is in Vermeulenstraat. Meer inligting.
1) Die Hallmarkparkade is nog oop vir die publiek, hulle is besig om gedeeltes daarvan op te gradeer. Hierdie parkade is aan die linkerkant in Proesstraat, net nadat Andriesstraat gekruis word – die ingang is ongeveer 15m na 20m van Andriesstraat se hoek af. Wat Hallmark se openbare parkering betref – vanaf 9:00 is dit spitstyd, so persone wat belangstel moet maar verskieslik voor 9:00 hulle parkering gaan kry.
1) Op die hoek van Paul Kruger- en Proesstrate is daar ‘n opelug parkeerarea waar die publiek kan parkeer.
2) Op kerkplein – maar beskikbaarheid is beperk.
3) As mens links draai uit Proes- in Schubartstraat in, ongeveer 15m nadat Schubart met Kerkstraat kruis, is daar ‘n parkeerterrein met ‘n oprit in die gebou waar daar ook heelwat parkering is. Dit is ongeveer een en 'n halwe blok vanaf Kerkplein.
Kliek hier om die betooghoofde af te laai.